
DISSERTATIO  MEDICA 


INAUQURALIS 


DYSPEPSIA. 


Auciore  Geor^io  Heiirico  Hicks. 

Varii  suiit  morbi  quibus  genus  humanum  est 
obnoxium’.  De  his>  fere .  omnibus  diversis 
temporibus  auctores  seorsim  tractaverunt;  ct 
plurimi  eorum .  opinati  sunt,  et  hominibus 

suadere  voluerunt,  istum  de  quo  ipsi  scrip¬ 
serunt  fuisse  prae  omnibus  ^liis  consideratione 
dignum.  ;  .1,  , 

t  Huic  opinioni  quamvis  necessario  falsae  non 
defuerunt  commoda ;  scientia  ipsa  medicinae 
huic  forsan, amplitudinem  quam  nunc  assecuta 
est  praecipue  debet ;  quoniani, singuli  medici 
rebus. singulis  animos  adhibentes,  has  summa 

diligentia  investigarunt,  et  ad  aliorum  inqui¬ 
sitionem  protulerunt ;  omnibusque  partibus 
seperatim  consideratis,  tota  demum  scientia 
aliquid  saltem  formae  et  roboris  acquisivit. 

Nec  adeo  falsa  et  risu  digna  est  haec  opinio 
ut  primo  aspectu  appareat;  aliis  atque  aliis 
enimvero  temporibus  et  regTonibus  morbi  na¬ 
tura  omnino  diversi  medicorum  attentionem 
praecipue  sibi  vindicaverunt  r  exempli  gratia, 
postquam  inter  hanc  Britanniae  Insulam  atque 
Indias  Occidentales  necnon  Orientales  majus 
intercesserat,  commercium,  natura,  causae  et 

f 

curatio  affectionum  Hepatis  majoris  medicis 
nostratibus  momenti  fiebant. 

Hunc  morbum*  (Dyspepsiam)  non  quidem 
ante  omnes,  tamen*  inter  primos  considera¬ 
tionem  mereri  judico;  homines  enim  si  ut 
hanc  effugiant  vitas  degerent,  aliis  quoque 
morbis  natura  gravioribus  simul '  carerent ; 
quales  sunt  isti  fere  omnes  qui  ex  habitu 
plethoricb  pendent.  Quinetiam  attentionem 
vindicat  ob  curationem  difficileni,  necnon  ob 
latius  quod  nunc  qbam  olim'  inter  homines 

imperium  habet.  Causa  diilicilis  curationis 
iu  suo  loco  reddetur ;  liceat  autem  hic  pauca 
dicere  de  dominatione  aucta  et  crescente  (pia 
liunc  morbum  potiri  opinor.  Omnes  plerum- 
(|ue  morbi  diversis  vivendi  modis,  aetatibus, 
temperamentis,  regionibusciue  adnectuntur. 
Quod  ad  dyspepsiain^autem  aliter  se  res  habet ; 
his  enim.temporibus  studiosos  aecjue  ac  perdi¬ 
tos  e.t  intemper-atos,  ignaviae  indulgentes  pari¬ 
ter  ac  artilices  laboriosos,  invadit.  Olim  (for¬ 
san)  haud  secus  ac  nunc  atheiebantur  (]ui  con¬ 
tra  naturae  leges  vixerunt;  quod  ad  eos  autem 
qui  vita  studiosa  vel  laboiiosa  usi  fuerunt 
longe  aliter  fuir.  Studiosi  inter  anticpios  non 
(ut  nunc  fit)  dum  mentes  excolebant,  corpora 

4 

ignaviae  tradiderunt.  Nec:j)lebes  tum  fuerunt 
variis  causis  excitantibus  quae  nunc  existunt 
expositi :  arnia  et  aratrum  vicissim  robora 
exercebant ;  varia  opificia  insalubria  quae  nunc 
tot  millia  generis  Immani,  utriusque  sexus, 
omnisque  aetatis  intra  parietes  arctos  et  in 
aere  impuro  per  totos  annos  includunt,  tunc 
fuerunt  parum  usurpata,  multa  penitus  ignota : 

armis  sepositis  non  grex  populi  solus  agricul¬ 
turam  colebant ;  duces  ipsi,  hostibus  patriae 
victis,  contenti  fuerunt  jugo  boves  jungere  et 
telluri  infindere  sulcos.  - 

Inter  talia  versati  non  mirum  erit  si  hunc 
morbum  vitaverint;  nunc  enim  raro  si  un¬ 
quam  exemplum  inveniendum  est  rustici  vel 
militis  gregarii  hoc  morbo  laborantis. 
Definitio  Doctoris  Cullen  est  quae  sequitur. 
“  Anorexia,  Nausea,  Vomitus,  Inflatio,  Ruc- 
tus,  Ruminatio,  Cardialgia,  Gastrodynia; 
pauciora  saltem  vel  plura  horum  simul  con- 
currentia,  plerumque  cum  alvo  adstricta,  et 
‘‘  sine  alio  vel  ventriculi  ipsius  vel  aliarum 
partium  morbo.” 

De  hac  definitione  observari  liceat  Docto- 
rem  Cullen  sub  nomine  dyspepsiae  mul¬ 
tos  distinctos  aliorum  auctorum  morbos  com¬ 
prehendisse  :  et  accuratissime  fecit ;  quamvis 
enim  varia  symptomata  saepe  separatim  oc¬ 
currunt,  eidem  tamen  causarum  generi  sem- 
per  sunt  attribuenda,  et  inter  se  in  omni  va¬ 
rietate  conjunguntur. 

•  HISTORIA  MORBI. 

i 

Symptomatibus  numerosis  dyspepsiam  de¬ 
signantibus  in  definitione  prius  recensitis, 
Doctor  CuLLENT  addit  pauciora*  vel  plura  ho¬ 
rum  morbum  constituere.  Ut  in  hac  symp¬ 
tomatum  conjunctione  omnis,  quae  accidere 
potest,  varietas  in  aegris  diversis  occurrit,  ma¬ 
nifestum  est  generalem  morbi  historiam,  ma¬ 
jori  etiam  casuum  numero  responsuram,  dari 
non  posse.  -Nonnullis  qui  hoc  morbo  plec¬ 
tuntur  (et  forsan  quod  est  in  iis  morbi  symp¬ 
toma  gravissimum)  appetitus  omnino  deficit; 
aliis  appetitus  parriter  ac  in  sanitate  pollet ; 
aliquando  etiam  praeter  naturam .  valet,  et 
aeger  quae  non  ejus  statui  conveniunt  ista 
praecipue  cupit. 

Quibusdam  nausea  fere  perpetua  est,  qui¬ 
busdam  edendo  amovetur;  alii  autem  ventri¬ 
culo  inani  nil  molestiae  sentiunt ;  sed  quam 
primum  cibum  devoraverint  (quod  saepe  fa- 

ciunt  appetitu  bono  et  pari  palati  gratifica¬ 
tione  qua  sani)  gravitatis  sensum  et  dolorem 
in  stomacho  percipiunt,  non  in  nielius  usque 
ad  ingestorum  regurgitationem  evasuri ;  et 
haec  plerumque  sua  sponte  pccurit,  eructatio¬ 
nibus  violentis  aliquando  pmegressis*  *  . 

Plurimis  autem  casibus  malum  non  tam 
violenter  ingravescit.  Cibus  diutius' quam  in 
sanitate  ventriculo  retentus,  vel  non  ut  decet 
a  succo  gastrico  confectus,  fermentationis  di¬ 
versa  secundum  morae  in  ventriculo  diuturni¬ 
tatem  stadia  subit ;  hinc  producitur  ab  aere 
extricato  distensionis  sensus;  tum  subsequun¬ 
tur  eructationes  primo  aeris;  dein  liquoris 
nunc  ingestorum  saporem  habentis,  nunc 
dulcis,  nunc  autem  adeo  acidi  ut  dentes  instar 
acidi  sulphurici  diluti  asperet,  aliquando  ad 
putredinem  vergentis  ovorum  sputridorum  vel 
hydrogenis  sulphurati  saporem  palato  impri¬ 
mentis.  Fluidum  eructatum  saporem  ali¬ 
quando  amarum  habet,  qui  derivatur  ex  felle 

in  stomachum  actione  duodeni  ob  consensum 

\  * 

ejus  cum  ventriculo  inversa  sursum  pulso. 

Qiiidam  aegri  fhtidumu  oleosum  ejiciunt  et 
alii  frustra  victus'  semicoficocti  eructationibus 
in  os  regurgitant,  rj^iae  bovem  instar  rumi¬ 
nant:  factuni  foedunr,  ♦  sed ‘maxima  ex  parte, 
si  non  penitus,  morbi  i  effectui  tribuendum. 
Cardialgia  I  in  gradibus  variis^  Cx- eo  qui  vix 
sentitur  ad  eum  (jui  convulsiones  producit, 
(piOSdam  d}"^pepsia  laborantes  obsidet  ;  si  hoc 
symptoma  eructationes  comitentur  hae  semper 
.  acidae  sunt,  et  hinc  verisimile  ftt  acidum  in 
stomacho  contra  parietes  cardiae  motu  ven¬ 
triculi*  inverso  projectum  carclialgiam  secun¬ 
dum  acidi  intensionem,  vel  quantitatem*,  aut 
motus  inversi  gradum  sevCram  producere. 

•  Dolor  ventriculi  sed  gastrodyuia  in  (jui- 
busdam  diversa'  hujus  morbi-  symptomata  su¬ 
pra  recensita  comitatur;  rin  nonnullis  summa 
pars  m orbi.  ;  '1  ojoj 

Status  alvi  adstrictiTs  plerumcpie  morbo 
inducitur  Ct  vicissim  ‘hunc  auget,  a  consensu 
mirabili  qui  stomachum  inter  et  intestina  in¬ 
tercedit.  Hujusmodi  consensus  (juoque  inter 
ventriculum  et  caput  existit;  inde  cephalalgia, 

vertigo,  semivisio,  muscae  volitantes  et  aliae 
visus  depravationes  aliquando  morbi  inferunt 
se  socios;  necnon  palpitatio  cordis  et  dyspnoea, 
quae  nunc  a  simili  inter  ventriculum  et  cor 
pulmonesque  consensu,  nunc  ab  actione  borum 
ob  illius  distentionem  impediti  originem  du¬ 
cunt.  : 

Pulsus  status  in  nonnullis  parum  mutatur, 
in  aliis  acceleratur,  vel  debilis  aut  intermit¬ 
tens  fit;  quod  praecipue  accidit) palpitatio  ubi 
morbum  comitatur.  Qui  male  concoquunt 
aliquando  marcescunt,  non  semper  .  autem, 
multi  enim  aegri  pingues  evadunt,  quo  de¬ 
monstratur  nimis  ab  iis  victus  esse  sumptum, 
quoniam  multum  licet  non  assimuletur  satis 
superque  a  corpore  nutrimenti  receptum  est. 
Vultus  in  hoc  morbo  nunc  pallidus  est  et 
miserabilis  visu,  nunc  floridus  atque  venustus. 
Somni,  vix  unquam  adeo  ut  in.  sanitate  pro¬ 
fundi  rsunt;  si  enim  aegri  tempus  aequale 
dormient,  somnia  fere  semper  comitantur  ;/et 
haec  in  iis  qui  in  sanitate  somniis  penitus 
caruissent.  Extremitatum  frisrus  haud  raro 

adest;  aliquando  volarum  calores  volitantes. 
Dyspepsia  ia  quibusdam  omnino  fugax  est, 
in  aliis  per  vitam  longam  durat;  arKiuamlo 
status  animi  parum  allicitur,  alias  autem  in¬ 
signis  depressio  adest. 


CAUSAE. 

Hae  sunt  generum  duorum,  nempe  quae  in 
ventriculum  ipsum  directe  agunt;  et  quae 
systema  corporis  universum,  vel  aliuil  quo 
consensum  habet  ventriculus  organum  atlici- 
entes,  per  hoc  illum  debilitant. 

Sub  primo  genere  enumerentur  Narcotica 
omnia. 

Spiritus  Ardentes, — Hi,  an  sint  in  magnis 
quantitatibus  simul  sumpti,  an  diutius  copia 
haud  immoderata  usurpentur,  eosdem  (quam¬ 
vis  celeritate  varia)  effectus  producent.  U- 
troque  modo  primum  stimulatur  ventriculus, 
pari  gradu  postea  debilis  evasurus.  In  illo 
modo  effectus  et  stimulantes  et  debilitantes 

tempore  quo  adhibeatur  stimulus  majores  et 
magis  evidentes  sunt ;  in  hoc  autem  effectus 
quamvis  non  statim  appareant  vel  mitiores 
sint,  tamen  majore  plerumque  constantia  ex¬ 
citati,  pede  non  minus  certo  ostia  valetudinis 
pulsant. 

Vinum. — Hujus  quaedam  genera  ab  aleo- 
hole  quod  continent  nociva  fiunt,  quamvis 
non  pari  gradu  quo  alcohol  cum  aqua  com¬ 
mistum  et  ad  potentiam  aequalem  reductum ; 
alia  genera  cfim  spiritu  quem  continent  tum 
proclivitate  ad  acescendum  nocent;  hinc  vina 
exotica  minus  insalubria  sunt  quam  quae 
domi  conficiuntur;  et  illorum  alia  prae  aliis 
ob  hanc  considerationem  sunt  aestimanda. 

Cerevisia  ad  dyspepsiam  proclivibus  nequa¬ 
quam  admonendaest ;  nam  in  ea  narcoticum 
et  ascescens  conjuncta  sunt ;  nec  est  vinum 
pomorum  minus  evitandum. 

Thaeae  i*nfusio  in  quantitate  immoderata 

/ 

sumpta  effectum  debilitantem  evidentem  ha¬ 
bet,  praecipuae  si  nimis  calida  vel  potens 

hausta.  Thaea  viridis  est  onuiiimi  hujus  her¬ 
bae  specieruni  perniciocissiiiia ;  quamvis  enim 
maxima  moderatione,  si  constanter  usurpata, 
haud  paucis  nocet.  Infusum  Caffacae  mode¬ 
rate  sumptum  potus  fit  salubris  atque  exhila¬ 
rans,  sed  nimia  quantitate  eosdem  quos  Thaea 
effectus  injuriosos  creat.  Ad  alvi  constipatio¬ 
nem  ejus  usus  proclivitatem  gignit,  cui  sedulo 
occurrendum  est.  Post  haec  narcotica  queis 
inter  dietam  multi  quotidie  utuntur  et  quae 
necessaria  aestimant,  considerare  venimus  ma¬ 
teriam  cujus  usum  luxuriae  debemus,  Nico 
tianam  nempe,  quae  in  variis  modis  (quorum 
nulli  noxa  carent)  juvenibus,  senibus  atque 
aliquando  vetulis  usurpata  est;  hac  enim  re 
amabilior  se  probat  sapientiorem  sexum. 

Fumi  herbae  ignitae  per  tubam  hausti  non¬ 
nihil  in  stomachum  descendit,  et  quamvis  ef¬ 
fectus  ejus  parum  evidentes  sint  in  iis  qui  diu 
consuetudine  usi  fuerunt,  tamen  non  esse  in¬ 
ertem,  sensus  ebrietatis  ab  iis  primo  tubam 
expertis  perceptus  satis  demonstrat. 

Quidam  herbam  mandunt,  et  quamvis  maxi¬ 
mam  succi  partem  expuant,  aliquid  tamen 
ejus  sorbebitur,  et  eosdem  quos  fumus  in  sto¬ 
machum  effectus  exerat.  Nicotiana  his  mo 
dis  adhibita,  non  solum  effectibus  quos  in  ven¬ 
triculum  habet,  sed  fluxum  etiam  salivae  ma¬ 
jorem  quam  poscit  vel  impune  ferat  natura, 
producendo  nocet.  Nec  salivae  sic  praeter 
solitum  secretae  excreatio  injuria  caret,  sic 
enim  ventriculo  debita  hujus  fluidi  adeo  ad 
concoctionem  bonam  necessarii  quantitas  non 
suppeditatur. 

Alio  admodum  modo  usurpatur  nicotiana; 
et  consuetudo  nunc  memoranda  est  omnium 
longe  usitatissima,  quamvis  omnium  certe  (nil 
pejus  dicere)  maxime  naturae  contraria,  ea 
nempe  herbam  in  pulverem  subtilem  tritam 
naribus  hauriendi.  Magna  pars  pulveris  in 
stomachum  transit,  et  illic  aeque  ac  in  aliis 
modis  secundum  quantitatem  sumptam  noxam 
efficiL 

In  praelectionibus  suis  casum  narrat  Ghe- 
Gouy  eruditissimus  noster,  ubi  dyspepticus 

post  multum  Tabacci  pulverem  vomitu  ejec¬ 
tum  morbo  penitus  carebat. 

Quaedam  quoque  medicamenta  nimia  copia, 
nimis  diu,  vcl  inconsiderate  adhibita  eosdem 
effectus  non  raro  producunt.  Inter  haec  opium 
primum  tenet  locum.  Quaecunquc  sit  com¬ 
moda  (et  insignia  esse  negari  nequit)  (piae  a 
Scientia  Medicinae  arcanis  omnibus  nudata 
derivantur,  incommoda  (juoque,  et  ea  nequa- 
(piam  parvi  momenti,  ex  eadem  origine  sur- 
gunt.  Vulgus  variomm  medicamentorum 
effectuum  notitiam  adeptum, his  sine  piaideutia 
saepe  sequelis  perniciocissimis  utuntur.  Doc- 
tor  Gregory  in  praelectionibus  narrat  Plebes' 
circa  Edinburgum  habitantes  vix  uncpiam 
Opii  Tinctura  in  domibus  carere,  quam  casibus 
levissimis  foeminae  ad  maritos  liberos(|ue  mi¬ 
nistrant;  et  propter  voluptatem  quam  praebet 
perniciosam,  abs(jue  ulla  necessitate,  ipsae 
sumunt.  Amara,  quae  ut  remedia  in  hoc 
morbo  praecipiuntur,  diutius  usurpata  similem 
ventriculi  debilitandi  effectum  habent.  In 
amaris  adhibendis,  post  aliquot  tempus  omitti, 

et  post  intermissionem  plus  minus  diuturnam 
eadem  rursus  usurpari  debent. 

Cibus  nimia  quantitate  vel  qualitate  parum 
conveniente,  vel  nimis  frequenter  sumptus,  et 
potus  nimis  callidus  eidem  causarum  generi 
adjici  potest;  necnon  vis  externa  stomachi 
regioni  illata,  et  aqua  frigida  corpore  calefacto 
hausta.  Quantitas  Cibi  nimia  in  Ventricu¬ 
lum  assumpta  non  probe  a  succo  gastrico 
solvi  potest;  quam  ob  rem  pylorus  exitum 
negat;  necnon  Stomachi  onere  gravati  fibrae 
musculosae  debilitatae  ad  massam  alimenta¬ 
riam  in  duodenum  propellandam  minus  pol¬ 
lent,  ideo  in  fermentationem  decedit,  pari  fere 
ratione  ac  in  vasis  clausis  calore  aequali  ap¬ 
plicato  extra  corpus  accidisset. 

Nec  minoris  quam  quantitas  cibi  qualitas 
momenti  est :  ex  carne  valde  pingui,  viscida, 
dura,  salsa,  ad  putredinem  vergente  derivatus 
victus  insaluberrimus  est.  Cibus  prius  devo.- 
ratus  quam  ut  decet  dentibus  comminuatur, 
minus  facile  succo  gastrico  conficitur,  atque 
adeo  ad  morbum  viam  sternit. 

Alimenta  generum  diversorum  quae  sepera- 
tim  sumpta  satis  salubria  sunt,  cum  simul 
multa  ingeruntur,  noxia  fiunt.  Ratio  qua 
laedunt  est  multiplex.  Homo  vix  unquam 
plus  unius  mensae  sumere  cupit  quam  quod 
aptum  est,  sed  multis  dapibus  sibi  invicem 
succedentibus  appetitus  (ob  novos  stimulos 
ventriculi  fibris  applicatos)  semel  iterumque 
renovatur,  et  sic  cibi  onus  non-  fiicile  conco¬ 
quendum  devoratur.  Etiamsi  quantitas  non 
nimia  fuerit  (quod  equidem  vix  accidere  po¬ 
test)  varietate  tantum  sumpta,  succus  gastri¬ 
cus  non  in  hanc  massam  confusam  vim  sol¬ 
ventem  satis  validam  ut  probe  concoquatur 
exercre  potest.  Succus  enim  gastricus  natu¬ 
ram  particularem  a  victu  qui  sumitur  accipere 
videtur;  sic  animalia  quae  carne  vescuntur 
vegetabilia  assimilare  non  possunt,  et  con¬ 
tra,  gramini  vora  ad  carnem  digerendam  non 
valent.  Cum  igitur  victus  varius  sumptus 
sit,  vis  concoquendi  quasi  in  dubio  stat,  etfer- 
mentatio  incipit  suas  admovere  vires. 

Quod  de  hac  re  Vates  cantat  Venusinus 
adeo  ad  rem  convenit,  ut  sperem  ejus  quam¬ 
vis  non  medici  verba,  me  sine  ostentatione 
posse  recitare. 

Accipe  nunc,  victus  tenuis  quae  quantaque  secum 
Afferat.  In  primis  valeas  bene  ;  nam  variae  res 
Ut  noceant  homini,  credas,  memor  illius  escae, 

Quae  simplex  olim  tibi  sederit.  At  simii  assis 
Miscueris  elixa,  simul  conchylia  turdis ; 

Dulcia  se  in  bilem  vertent,  stomachoque  tumultum 
Lenta  feret  pituita.  Vides,  ut  pallidus  omnis 
Coena  desurgat  dubia?  Hoii.  Satyr  ii.  lib.  2. 

Quae  sit  illa  esca  prae  omnibus  cuivis  facile 
sedens  experientia  optime  docebit'^  nam  ob 
idiosyncrasiam  non  explicabilem  omne  fere 
alimentum  hominibus  quod  ad  genus  salubre 
singulis  viris  est  incommodum,  aliquando 
valde  injuriosum.  Quidam  scriptores  dietam 
flatulentam  et  farinaceam  inter  dyspepsiae 
causas  enumerant.  Ista  quae  flatum  ferunt 
dyspepsiam  promovere,  manifestum  est,  quo¬ 
niam  ille  est  hujus  symptoma ;  sed,  si  dietam 
farinaceam  et  flatulentam  unam  et  eandem 

esse  intelligi  velint,  non  oinnino  opinioni  con¬ 
cedo  :  Aliis  causis  excitantibus,  vita  nempe 
sedentaria,  affectibus  animi  deprimentibus, 
.&c.  agentibus,  cibus  fere  omnigenus  concoc¬ 
tionem  imperfectam  subeat  ct  flatum  aliaque 
dyspepsiae  symptomata  producat ;  si  autem 
cum  exercitatione  idonea  cibus  in  quantitate 
conveniente  sumeretur,  sanitas  corporis  alio- 
quin  secunda  et  mens  Iiilaris  essent,  nil  me¬ 
tuendum  quin  diaeta  magna  ex  parte  farinacea 
aeque  ventriculo  sederit  ac  illa  ex  carne  prae¬ 
sertim  comparata;  quamvis  non  sit  negandum 
vegetabilia  ubi  jam  adest' morbus  carnibus  ad 
fermentationem  promptius  inire;  hoc  tamen 
ifcn  causa  morbi  existi t  sed  ab  eo  ortum  habet. 
Pauperum  Hibernicorum  inulti  magna  ex 
parte  Battatis,  Caledonioruni  farina  avenae 
vitam  sustentant.  Hi  robore  sanitateque 
potiuntur  aeque  ac  nostrates  qui  majorem  car¬ 
nis  quantitatem  devorant. 

Cibus  in  quantitate  quidem  parca  nimis 
saepe  sumptus  ventriculum  debilitat,  quo¬ 
niam  ideo  nunquam  fit  vacuus,  nunquam  toni-* 

COS  inediae  effectus  experitur.  Hos  inediae 
effectus  nemo  negari  potest ;  necesse  enim  est 
ut  ab  omnibus  experti  fuerint.  Quis  enim 
se  post  pastum  quanquam  moderatum  tam  ad 
exercitationes  corporis  vel  ingenii  aptum  quam 
ante  cibum  (modo  inedia  non  nimis  continu¬ 
ata  fuerit)  invenit.  Ex  eadem  causa,  comes¬ 
turis  scilicet  frequentibus,  concoctio  minus 
perfecta  fit,  cum  ob  ventriculum  debilitatum, 
tum  ob  misturam  ingestorum  crudorum  massa 
partim  concocta,  quoniam  pylorus  illis  exitum 
negans  hanc  quoque  (verisimile  est)  saepe  ultra 
modum  includit.  Non  quidhn  denegari  po¬ 
test  Pylorum  vim  secernentem  possidere,  sed 
dubitarem  an  adeo  exquisita  sit  ut  effectiis 
consuetudinis  tam  a  natura  alienae  perniciosos 
omnino  pellat. 

In  genere  altero  causarum  comprehendan¬ 
tur  sequentes  :  Frigus  corpori  calefacto  ad¬ 
motum  :  Vita  sedentaria:  Potus  meracioris 
diuturnus  usus,  quamvis  in  quantitatibus 
immoderatis  haud  simul  sumeretur :  Diaeta  ni¬ 
mis  parca;  haec  morbum  licet  aliquando  pro¬ 
ducat,  raro  tamen  eum  intulit  quoniam  pau- 

luium  victus,  modo  sit  bonus,  ad  egestates 
naturae  supplendas  sufficiat :  diaeta  prava  est 
frequentior  causa.  Venus  immodica:  Exer¬ 
citatio  ultra  vires  corporis  adhibita:  Con¬ 
stipatio  pertinax ;  haec  fere  dyspepsiae  symp¬ 
toma  est  et  consecpicntia,  sed  ab  aliis  causis 
oriens  morbum  producere  potest,  actione  ven¬ 
triculi,  propter  consensum  quem  cum  intesti¬ 
nis  habet,  impedita. 

Vita  studiosa  his  praecipue  rationibus  mor¬ 
bum  inducit;  nempe  sedentaria  est,  constipa¬ 
tione  comitata,  et  plerumque  studiosi  parem, 
saepe  majorem  victqs,  quam  qui  exercitatione 
utuntur,  quantitaterri  devorant.  Diarrhoea  et 
^iae  evacuationes  ultra  modum  continuatae, 
ob  generalem  quam  inferunt  debilitatem,  dys¬ 
pepsiam  producere  possint.  Ob  arctissimum 
inter  mentem  corpusque  nexum  affectiones 
animi  contristantes  pariter  ac  totum  corpus, 
ventriculum  afficiunt ;  aliquandq  autem  ven¬ 
triculus  praecipue  laborat.  : 

DIAGNOSIS. 

Symptomata  animi  depressi  saepe  dyspep¬ 
siam  comitantur.  Hypocondriasis  contra 
symptomatibus  dyspepticis  stipatur:  affectio 
autem  animi  quae  in  hoc  morbi  maxima  pars 
est,  in  illa  affectus  solum  censeatur. 

Dyspepsia  Juvenibus  omnium  temperamen¬ 
torum  sed  praecipue  sanguinei  incumbit,  saepe 
annis  provectioribus  decessura;  Hypocondri¬ 
asis  saepissime  homines  qui  jam  meridiem  vi¬ 
tae  attigerint,  semper  quibus  temperamentum 
melancholicum  est  invadit.  In  hoc  morl^ 
animi  affectio  firmius  quam  in  dj^spepsia  sta¬ 
bilitur  ;  neque  hortatu  hilari,  nec  seria  ratioci¬ 
natione  aegris  persuadeatur  timores  quos  gig¬ 
net  esse  inanes ;  saepe  manet  omnibus  symp¬ 
tomatibus  dyspepticis  abeuntibus :  dejectio 
animi  omnimoda  autem  a  dyspepsia  orta  cum 
valetudine  adversa  simul  evanescit.  In  dys¬ 
pepsia  non  semper  adest,  Hypocondriasi  nun¬ 
quam  deest,  in  hac  quoque  ad  melancholiam 

‘saepe  vergit,  in  ipsam  aliquando  desinit.  Dys- 
pcpticus  tristitia  allicitur,  nescit  quare;  hypo- 
condriaci  autem  maerorem  timor  et  anxietas 
propter  sanitatem  ipsius  insignes,  medicamen¬ 
torum  cupiditas,  et  medicorum  ob  naturam 
morbi  ferme  insanabilem  diibdentia,  plerum» 
que  comitantur. 


PROGNOSIS. 

% 

Haec,  ubi  in  omnibus  rebus  aeger  medici 
praeceptis  paret,  plerumque  bona  est;  cum 
autem  ad  medici  directiones  diaetam  subjicere 
nolit,  medicamentis  solis  curationem  fieri  ex» 
pectans,  prognosis  quam  pessima  est,  curatio 
vix  ac  ne  vix  quidam  efficienda.  Diaeta  conve» 
niente  sumpta,  exercitatione  idonea  usurpata, 
et  caeteris; secundum  medici  praescriptionem 
probe  actis,  etsi  curatio  fere  certa  est,  prog- 
nosin  admodum  cautam  tradere  oportet,  et 
aeger  moneri  debet  longam  solum  recte  vi¬ 
rendi  perseverantiam  eum  a  morbo  penitus 
esse  liberaturam. 

CURATIO. 

« 

Ex  rebus  inter  causas  enumerandas  supra 
dictis  manifestum  est  curationis  primum  esse, 
et  prae  aliis  omnibus  necessarium  gradum,  has 
causas  praesentes  amovere,  et  postea  sedulo 
evitare,  Sine  hoc  fundamento,  rationis  me¬ 
dendi  (cujusmodi  sit)  effectus  fugaces  erunt; 
hoc  autem  praeposito  remedia  symptomatibus 
accommodata  prudenter  adhibita  nunquam 
fere  non  fructum  optatum  referent. 

Maxima  temperantia  (quae  multa  complec¬ 
titur)  est  utenda;  et  hinc  oritur  difficultas 
nonnunquam  insuperabilis  curandi.  Quamdiu 
enim  valetudo  generalis  secunda  adsit,  et  ap¬ 
petitus  bonus,  perdifficile  saepe  est  aegris 
suaderent  desideria  fraenent,  luxuriam  vitent, 
moderatione  utantur ;  nam  multi  existimunt 
medicamina  existere,  singula  singulis  sympto¬ 
matibus  aptata,  et  medicum  propria  illorum 
commistura  posse  haec  omnia  arnoverCo 

Talium  aliquando  certe  curatio  imperfecta, 
ratione  vivendi  non  mutata,  edicitur ;  sed 
morbus  semper  revertitur,  aucta  plerumque 
vehementia.  Vita  sedentaria  est  deserenda;  si 
autem  hoc  heri  non  possit,  talis  vitae  effecti¬ 
bus  est  quam  maxime  occurrendum.  Vita 
studiosa  utentes  et  artifices  nonnulli  (ut  pic¬ 
tores)  tum  ob  posituram  sedendi  diutius  con¬ 
tinuatam,  cum  ob  exercitationis  privationem, 
hunc  morbum  experiuntur ;  quapropter  si  stu- 
diosi  et  artifices,  quorum  permittent  labores, 
positura  erecta  amplius  uterentur,  effectus 
minus  perniciosos  perciperent,  etiamsi  non 
augeretur  exercitatio.  Clarus  Reynoldus  Pic- 
tonim  Brittannicorum  Princeps  semper  stans 
artem  exequebatur,et  quamvis  adeo  assulue,  ut 
nemo  magis,  eam  coleret,  ad  senectutem  bonam 
fere  absque  morbo  vitam  degebat.  Studiosus 
tempus  corpore  exercendo  consumptum  amis¬ 
sum  aestimat,  et  quamdiu  sinit  morbus,  sine 
intermissione  disciplinas  persequitur.  Nec 
hoc  prodesse  potest;  mens  corpusque  enim  se 
invicem  afficiunt,  nec  in  pejora  lioc  mere  po- 

test  sine  illa  simul  injuria  affecta.  Nemo 
mortalium  mentem  adeo  validam  possidet  ut 
studia  per  diem  totum  continuata  in  memoria 
teneat ;  magnam  partem  oblivioni  tradi  ne- 
cesse  est,  et  ideo  multum  temporis  labori  im¬ 
pertitur  inani,  cujus  si  portio  exigua  inter  am¬ 
bulandum  vel  equitandum  quotidie  tereretur, 
corpus  sanum  serv^aretur  et  mens  simul  ad 
studia  melius  valeret.  Laboriosam  qui  agamt 
vitam,  non  lioc  morbo  ut  multis  aliis  ab  opere 
cessare  coguntur,  et  sic  ob  causas  adhuc  agen¬ 
tes  sanatio  minus  facile  efficitur  ;  his  igitur 
suadendum  est  labores  pro  salubrioribus  mu¬ 
tare. 

Indicatio  secunda  est  symptomata  urgentia 
amovere  vel  leviora  reddere. 

Nausea  (a  ventriculo  gravato)  emetico  sub¬ 
levanda  est ;  sed  non  decet  vomitoria  nimis 
saepe  adhibere,  scilicet  quae  ventriculi  ac- 
tionem  debilitare  conducant ;  post  emeticum 
semel  exhibitum  rnelius  esset,  ventriculo  cru¬ 
ditatibus  iterum  onerato,  contenta  ejus  pur 
gantibus  medicamentis  deorsum  expellere. 

Vomitus  (plerumque  ex  eadem  causa  pen« 
dens)  potius  quam  supprimi,  aqua  callida, 
vel  intuso  tlorum  Anthemidis  nobilis  copiose 
hausto  promoveri  debet. 

Post  vomitum,  an  sponte  orientem,  an  arte 
inductum,  catharticum  adhiberi  liceat  cum 
opiato  conjunctum,  (juod  simul  (^uid  crudi  ad¬ 
huc  in  ventriculo  remorans  evacuet,  et  sto¬ 
machi  actionem  abnormem  compescat. 

Inflationi  carminativoium  usu  occurrendum 
est.  Aciditatem  alkalinis  et  absorbentibus  cor¬ 
rigere  opportet :  hoc  propositum  implere  carbo- 
.nas  magnesiae  est  remedium  commodissimum  ; 
acidum  in  ventriculo  ad  statum  neutralem  re¬ 
ducit  ;  acidum  carbonicum  evolvit,  quod  sto¬ 
macho  saluberrimum  est,  et  cum  acido  conjun¬ 
gens  salem  medium  vim  catharticum  possiden¬ 
tem  format,  qui  alvum  laxans  adeo  e  corpore 
transit.  Ubi  alvus  jam  nimis  laxata  sit,  car- 
bonas  calcis  est  anteponendus,  scilicet  qui 
pari  gradu  acidum  mite  reddit  et  simul  effec¬ 
tum  astringentem  habet.  Ubi  demum  alvi 
status  sit  qualis  desiderandus  est,  carbonas 

sodae,  nec  alvum  laxare  nec  astringere  pro¬ 
nus,  potius  detiir. 

Cardialgia  levetur  absorbentibus  et  alkali- 
nis,  vel  potu  ex  fluido  mucilaginoso ;  vel 
etiam  aqua  sincera  libere  sumpta. 

Gastrodynia  opiatis  et  antispasmodicis  sub¬ 
levanda  est.  ^  ‘ 

Tertia  Indicatio  est  stomachi  tonum  rediu' 
tegrari.  Hoc  fieri  potest  praecipue  eadem 
vivendi  ratione  prudente  quae  dum  morbus 
instaret  usurpari  monebatur.  Cum  hac  quae¬ 
dam  medicamenta  tonica  adhibere  liceat,  amara 
nempe,  praesertim  Cinchonam ;  et  prepara- 
tiones  ferri.  Amara  ut  antea  observabatur 
diutius  sine  intermissione  usurpari  non  debent. 
Balneum  frigidum  inter  Caetera  cum  fructu 
insigni  plurimis  casibus  adhiberi  potest. 


FINIS. 


